FI
C 95/26
Euroopan unionin virallinen lehti
28.2.2022
Tuomiolauselma 1) Kanne hylätään.
2) DD vastaa omista oikeudenkäyntikuluistaan, ja hänet velvoitetaan korvaamaan Euroopan unionin perusoikeusviraston (FRA) oikeudenkäyntikulut.
(1)
EUVL C 432, 23.12.2019.
Unionin yleisen tuomioistuimen tuomio 21.12.2021 – HB v. komissio (Asia T-795/19) (1) (Julkiset palveluhankinnat – Teknisen tuen palvelujen tarjoaminen ylimmälle tuomarineuvostolle – Päätös hankinta-arvon alentamisesta ja maksettujen määrien takaisinperinnästä – Kumoamis- ja vahingonkorvauskanne – Toimi, joka kuuluu puhtaasti sellaiseen sopimusyhteyteen, josta se ei ole irrotettavissa – Välityslausekkeen puuttuminen – Tutkimatta jättäminen – Sopimuksesta erotettavissa olevia vahinkoja ei ole) (2022/C 95/34) Oikeudenkäyntikieli: ranska Asianosaiset Kantaja: HB (edustaja: asianajaja L. Levi) Vastaaja: Euroopan komissio (asiamiehet: J. Baquero Cruz, J. Estrada de Solà ja A.
Katsimerou)
Oikeudenkäynnin kohde Ensinnäkin SEUT 263 artiklaan perustuva vaatimus hankinnan CARDS/2008/166-249 johdosta maksettavana olevien määrien alentamisesta ja perusteetta maksettujen määrien takaisinperinnästä 15.10.2019 annetun komission päätöksen C(2019) 7319 final kumoamiseksi, ja toiseksi SEUT 340 artiklan toiseen kohtaan perustuva vaatimus yhtäältä kaikkien komission tämän päätöksen perusteella mahdollisesti takaisin perimien määrien palauttamiseksi ja viimeisen laskun maksamiseksi viivästyskorkoineen ja toisaalta pankkitakauksen vapauttamiseksi ja korvauksen maksamiseksi kantajalle pankkitakauksen myöhässä tapahtuneesta vapauttamisesta aiheutuneesta vahingosta, sekä lopuksi symbolisen korvauksen maksamiseksi kantajalle aiheutuneesta henkisestä kärsimyksestä.
Tuomiolauselma 1) Kanne jätetään tutkimatta siltä osin kuin siinä vaaditaan kumoamaan hankinnan CARDS/2008/166-249 johdosta maksettavana olevien määrien alentamisesta ja perusteetta maksettujen määrien takaisinperinnästä 15.10.2019 annettu komission päätös C(2019) 7319 final.
2) Kanne hylätään perusteettomana siltä osin kuin siinä vaaditaan toteamaan sopimussuhteen ulkopuolinen Euroopan unionin vastuu.
3) Euroopan komissio velvoitetaan korvaamaan oikeudenkäyntikulut, välitoimimenettelystä aiheutuneet oikeudenkäynti­ kulut mukaan luettuina.
(1)
EUVL C 10, 13.1.2020.